शाम करीब साढ़े छह बजे पाक सेना ने पुंछ जिले के कृष्णा घाटी सेक्टर की आठ चौकियों को निशाना बनाकर गोलाबारी शुरू कर दी। भारतीय सेना ने जवाबी कार्रवाई की तो पाकिस्तान ने रिहायशी क्षेत्रों को निशाना बनाकर मोर्टार दागना शुरू कर दिए। सूत्रों का कहना है कि पाक सेना इस गोलाबारी की आड़ में आतंकियों को भारतीय क्षेत्र में दाखिल करवाने का प्रयास कर रही थी, जिसे भारतीय सेना ने नाकाम बना दिया। गोलाबारी से सीमांत क्षेत्रों में रहने वाले लोगों में दहशत का माहौल है।